*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*6. számú előterjesztés*

Bátaszék Város Önkormányzat Képviselő-testületének 2023. február 8-án

16 órakor megtartandó **rendkívüli** ülésére

Az önkormányzat és a BÁT-KOM 2004 Kft.-vel között fennálló szerződések felülvizsgálata

|  |
| --- |
| **Előterjesztő:** Pap Péter ügyvezető  **Készítette** : Pap Péter ügyvezető    **Törvényességi ellenőrzést végezte:** ----------------------  **Tárgyalja:**  Pénzügyi és Gazdasági Bizottság: 2023.02.07.  **Véleményezi:**  Felügyelő Bizottság: 2023. 01. 26. |

***Tisztelt Képviselő-testület!***

A BÁT-KOM 2004. Kft. 2023. évi üzleti tervének összeállításával párhuzamosan felülvizsgálatra kerültek a Kft. és az Önkormányzat között megkötött szerződések is, melyek az alábbiak:

1. A közfeladat ellátási szerződés 2021. február 1. napjától 2022. december 31. napjáig került megkötésre, mely 2023. január 31. napjáig meghosszabbításra került. Javasoljuk az előterjesztés melléklete szerinti új közfeladat ellátási szerződés megkötését 2023. február 1. napjától.
2. A Tanuszoda üzemeltetési szerződésének mellékletét a 2023. évben átadásra kerülő kompenzációs összeg meghatározása miatt szükséges módosítani. A 2023. január hónapra eső kompenzáció összegét a szerződés 6. melléklete, míg a február 1-től december 31-ig nyújtandó kompenzáció összegét a 7. melléklet tartalmazza.
3. Az önkormányzati lakásokkal kapcsolatban megkötött szolgáltatási szerződés 2019. január 1.-jétől határozatlan időre került megkötésre, annak módosítása jelenleg nem indokolt.
4. A közfoglalkoztatási együttműködési megállapodás szintén határozatlan időre megkötésre került, módosítása nem indokolt.

Kérem az alábbi határozati javaslat elfogadásával a szerződések jóváhagyását.

**Határozati javaslat:**

**a BÁT-KOM 2004 Kft.-vel megkötött szerződések felülvizsgálatának jóváhagyására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a BÁT-KOM 2004 Kft.-vel kötendő

1. közfeladat- ellátási szerződést – a határozat melléklete szerinti tartalommal – jóváhagyja;
2. üzemeltetési szerződés XI. számú módosítását– a határozat melléklete szerinti tartalommal – jóváhagyja.

*Határidő:* 2023. február 15.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* Pap Péter ügyvezető

Bátaszéki KÖH pénzügyi iroda

irattár